CELEX: 62020CN0351
Language: fi
Date: 2020-07-30 00:00:00
Title: Asia C-351/20 P: Valitus, jonka Liviu Dragnea on tehnyt 30.7.2020 unionin yleisen tuomioistuimen (ensimmäinen jaosto) asiassa T-738/18, Dragnea v. komissio, 12.5.2020 antamasta määräyksestä

21.9.2020   
            
            
               FI
            
            
               Euroopan unionin virallinen lehti
            
            
               C 313/18
            
         
      Valitus, jonka Liviu Dragnea on tehnyt 30.7.2020 unionin yleisen tuomioistuimen (ensimmäinen jaosto) asiassa T-738/18, Dragnea v. komissio, 12.5.2020 antamasta määräyksestä
      (Asia C-351/20 P)
      (2020/C 313/22)
      Oikeudenkäyntikieli: englanti
      
         Asianosaiset
      
      
         Valittaja: Liviu Dragnea (edustajat: C. Toby, O. Riffaud ja B. Entringer, avocats)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa unionin yleisen tuomioistuimen antaman määräyksen kokonaisuudessaan;
               
            
                  —
               
               
                  kumoaa komission päätöksen (OCM(2018)20575), joka lähetettiin kantajan oikeudelliselle edustajalle 1.10.2018 päivätyllä kirjeellä;
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja esittää valituksensa tueksi kolme valitusperustetta.
      Ensimmäisen valitusperusteen mukaan OLAFin tutkimuksista annetun asetuksen (1) 9 artiklan 1 kohtaa, 9 artiklan 2 kohtaa ja 9 artiklan 4 kohtaa on rikottu ja tutkimuksissa on loukattu valittajan puolustautumisoikeuksia, myös oikeutta tulla kuulluksi ja syyttömyysolettaman periaatetta.
      Toisen valitusperusteen mukaan hyvän hallinnon periaatetta on loukattu tutkimusten yhteydessä sekä siten, että kieltäydyttiin aloittamasta OLAFin tutkinnan toteuttamista koskevaa tutkintaa.
      Kolmannen valitusperusteen mukaan oikeutta tutustua OLAFin tutkimuksia koskeviin asiakirjoihin on loukattu.
      
         (1)  Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11.9.2013 annettu Euroopan parlamentin ja neuvoston asetus (EU, Euratom) N:o 883/2013 (EUVL 2013, L 248, s. 1).